**12. A feladat a pénzpiac működéséhez kapcsolódik.**

**Válaszoljon a kérdésekre a forrás és ismeretei segítségével!**

„Nyilvánosan működő részvénytársaság közgyűlésén az a részvényes, illetve

részvényesi meghatalmazott vehet részt, akit […] bejegyeztek a részvénykönyvbe. […]

Az alaptőkének új részvények forgalomba hozatalával történő felemeléséről szóló

közgyűlési határozatban meg kell határozni az alaptőke-emeléshez kapcsolódó

alapszabály-módosítás tervezetét, […] a részvények […] névértékét […] és a részvények

névértéke […] befizetésének feltételeit. […] Az alaptőke felemelésével

forgalomba hozott új részvény első ízben az alaptőke-emelés bejegyzésének üzleti éve

után járó osztalékra jogosít.” (*Polgári törvénykönyv*)

**Válassza ki a mondatok helyes befejezését! Karikázza be a megfelelő befejezés sorszámát!**

(Elemenként 0,5 pont.)

**a)** Az az előnye a vállalkozás szempontjából, ha a tőkebevonás részvénykibocsátással, és nem

hitelfelvétellel történik, hogy …

1. a részvények eladásából származó tőkére nem kell kamatot fizetni, míg a hitelre igen.

2. a részvények eladásából származó tőkét nem kell visszafizetni, míg a hitelt igen.

3. a részvények eladásából származó tőkét csak az első üzleti év után kell visszafizetni, míg a

hitel törlesztését azonnal meg kell kezdeni.

**b)** A részvénykibocsátásnak az addigi tulajdonosok szempontjából az a következménye, hogy

…

1. mindenképpen csökken a részvényeik névértéke.

2. további részvényvásárlás nélkül mindenképpen csökken a tulajdonhányaduk a vállalkozásban.

3. mindenképpen csökken a részvényeik tőzsdei árfolyama.

**c) Mire jogosítja fel a részvény a tulajdonosát az idézett törvényrészlet értelmében?**

**Nevezzen meg két különböző jogosultságot!** (Elemenként 1 pont.)

…………………………………………….

…………………………………………….

**Megoldás**

**12. A pénzpiac** (Összesen 3 pont.)

**a)** 2.

**b)** 2.

(Elemenként 0,5 pont.)

**c)** Részvétel a vállalkozás irányításában / a közgyűlésen; részesedés az osztalékban.

(*A válaszok más megfogalmazásban is elfogadhatók, és más helyes válasz is elfogadható.*

*A két, pontosvesszővel elválasztott válasz bármely sorrendben elfogadható.*) (Elemenként

1 pont.)